Odôvodnenie

K bodu 1 

Navrhnutá zmena je nevyhnutná pre zachovanie akcieschopnosti Pandemickej komisie vlády Slovenskej republiky v prípade, že členovia komisie – ministri a predsedovia samosprávnych krajov sa nebudú môcť zúčastniť na rokovaní komisie. V takom prípade môže ministra zastúpiť na základe písomného splnomocnenia len štátny tajomník a predsedu samosprávneho kraja môže zastúpiť na základe písomného splnomocnenia len podpredseda samosprávneho kraja. Zástupcovia - štátny tajomník a podpredseda samosprávneho kraja, majú právo hlasovať pri rozhodovaní o zásadných otázkach.

K bodom 2 až 4

Potreba týchto doplnení vyplynula zo zmeny uvedenej v bode 1.